EFORL รับเงินขาย PP ล็อต 2 อีก 175 ลบ. มุ่งลงทุนสู่ผู้นำธุรกิจจำหน่าย “อุปกรณ์แพทย์”
EFORL รับเงินขาย PP ล็อต 2 จำนวน 175 ล้านบาท มุ่งลงทุนเพื่อก้าวขึ้นเป็นผู้นำธุรกิจจำหน่ายอุปกรณ์ทางการแพทย์
11 พ.ค. 2564

นายปรีชา นันท์นฤมิต ประธานเจ้าหน้าที่บริหาร บริษัท อี ฟอร์ แอล เอม จำกัด (มหาชน) หรือ EFORL เปิดเผยว่า ขณะนี้บริษัทได้รับเงินก้อนที่ 2 จำนวน 175 ล้านบาท จากการขายหุ้นเพิ่มทุน ให้กับบุคคลในวงจำกัด (PP) 3 ราย โดยจะทำให้ความแข็งแกร่งทางการเงินเพิ่มขึ้น
โดยบริษัทเตรียมนำเงินไปขยายธุรกิจ อาทิ เครื่องมือแพทย์กลุ่มเครื่องช่วยหายใจ กลุ่มเครื่องมือแพทย์ที่เกี่ยวกับการรักษาการติดเชื้อโควิด-19 อย่างเครื่องฟอกไต 24 ชั่วโมง รวมถึงเครื่องมือแพทย์ที่ใช้สำหรับผู้ป่วยหนัก และพร้อมก้าวขึ้นเป็นผู้นำธุรกิจจำหน่ายอุปกรณ์ทางการแพทย์
 